গডোতে সি++, সি#, এবং জিডিন্যাটিভ লাইব্রেরি বাইন্ডিংয়ের মাধ্যমে রাস্ট, নিম, ডি ইত্যাদি ভাষায়, অথবা বা নিজস্ব স্ক্রিপ্টিং ভাষা জিডিস্ক্রিপ্টে গেম তৈরি করা যায়। জিডিস্ক্রিপ্ট, গডোর সিন-নির্ভর কাঠামোর জন্য বিশেষভাবে তৈরি একটি ডায়নামিক টাইপ-সম্পন্ন উচ্চ-স্তরের ভাষা, যার কোড কাঠামো অনেকটাই পাইথনের মত। তবে পাইথনের বিপরীতে জিডিস্ক্রিপ্ট কঠোর টাইপ ("strict type") সুবিধা প্রদান করে। গডোর উদ্ভাবকরা বিভিন্ন স্ক্রিপ্টিং ভাষা (লুয়া, পাইথন এবং স্কুইরেল প্রভৃতি) পর্যালোচনা করার পরে নিজস্ব বিশেষায়িত স্ক্রিপ্টিং ভাষা তৈরির সিদ্ধান্ত নেন।

গডো ইঞ্জিনের স্ক্রিপ্ট সম্পাদকে স্বয়ংক্রিয় ইনডেন্টেশন, সিনট্যাক্স হাইলাইট এবং কোড সম্পূরণ সুবিধা রয়েছে। এছাড়া ব্রেকপয়েন্ট এবং প্রোগ্রামের ধাপ পর্যবেক্ষণের ক্ষমতা সহ একটি ডিবাগারও রয়েছে।

অন্যান্য বৈশিষ্ট্য
স্ক্রিপ্টিং
রেন্ডারিং
সংক্ষিপ্ত বিবরণ